ཨོ་རྒྱན་སེང་ཆེན་རྒྱལ་པོ་ལ་བརྟེན་ནས་རླུང་རྟ་དར་བའི་ལས་བཅོལ་ནི༔ ཨོཾ་སྭ་སྟི༔ རྩ་
གསུམ་རྒྱལ་བ་ཀུན་གྱི་ངོ་བོ་ཉིད༔ རིག་འཛིན་པདྨ་རིགས་གསུམ་འགྲོ་བའི་
མགོན༔ འཛམ་གླིང་བོད་ཀྱི་རྒྱལ་པོའི་སྐུར་བཞེངས་པ༔ གེ་སར་དགྲ་འདུལ་
ཡིད་བཞིན་ནོར་བུ་དང༔ དཔལ་བརྟུལ་སུམ་ཅུ་དུང་སྨན་སྡེ་ཚོགས་ལ༔ གུས་
པས་གསོལ་བ་འདེབས་སོ་བྱིན་གྱིས་རློབས༔ སྣང་སྲིད་འདོད་ལྔའི་མཆོད་སྤྲིན་རྒྱ་མཚོ་འབུལ༔ སྐྱེ་བའི་ཕྲེང་བར་བསོད་ནམས་དབང་ཐང་རྒྱས༔ སྙན་གྲགས་རླུང་རྟ་སྲིད་པའི་རྩེ་མོར་བསྒྲེང༔ སྣང་སྲིད་ཁམས་སུ་སྣོད་བཅུད་དབང་
དུ་སྡུས༔ ཆོས་ལྡན་བསམ་པའི་དོན་ཀུན་མྱུར་འགྲུབ་ཅིང༔ གང་བརྩམས་དོན་
གཉིས་འགྲུབ་པའི་དངོས་གྲུབ་སྩོལ༔ ཕ་རོལ་མི་མཐུན་ཕྱོགས་ཀུན་ཟིལ་གྱིས་གནོན༔ རྒྱལ་བསྟན་དར་རྒྱས་དགེ་འདུན་སྡེ་རྒྱས་ཤིང༔ བཤད་སྒྲུབ་བསྟན་པ་མི་ནུབ་ཕྱོགས་མཐར་རྒྱས༔ ཁམས་གསུམ་འཁོར་བ་སྟོང་བའི་དངོས་
གྲུབ་སྩོལ༔ དེ་ལྟར་མཆོད་གསོལ་བགྱིས་པ་ཡིས༔ སྙན་གྲགས་རླུང་རྟ་ཕྱོགས་བཅུར་རྒྱས༔གང་བརྩམས་ལས་ཀུན་ཐོགས་མེད་འགྲུབ༔ ནོར་བུའི་དབྱིག་འདི་མ་དོར་ཟུངས༔ ས་མ་ཡ༔ ཞེས་པའང་སྙིང་བརྩེ་དད་ལྡན་གྱིས་བཀྲ་ཤིས་པའི་སྐུ་གསུང་སྣ་ཚོགས་ཀྱི་སྐྱེས་བཅས་བསྐུལ་ངོར། གཞི་ཆེན་ནམ་སྤྲུལ་པ་ཨོ་རྒྱན་འཇིགས་མེད་ནམ་མཁའ་རྡོ་རྗེ་དང༔ སྔགས་སྐྱེས་ཏཱ་རེ་བདེ་ཆེན་ལྷ་མོ་ཟུང་གིས་བྲིས་པ་དགེ།